CNN

Cable News Network (CNN) er et amerikansk nyhetsselskap, kjent for sine verdensdekkende nyhetskanaler. Selskapet ble grunnlagt i 1980 av Ted Turner og Reese Schonfeld og er nå eid av Warner Bros. Discovery. Selskapet har 42 distrikskontorer samt ca. 900 reportere i forskjellige land. CNNs hovedkontor er i Atlanta, men sender mange av sine programmer fra New York og Washington DC. Den består av flere kanaler, blant annet CNN International, som raskt ble en av verdens største nyhetskanaler.

1991 representerte et vannskille for kanalen. Under Gulfkrigen var de det eneste vestlige nyhetselskapet som hadde reportere inne i Irak. For første gang passerte kanalen de tre store kanalene i USA. Sendingene huskes særlig for de daglige nyhetsreportasjene til Peter Arnett.Dagbladet - CNN gir Peter Arnett sparken (19.4.1999) Deres sendinger i forbindelse med Gulfkrigen førte også til at kanalen fikk stor oppmerksomhet utenfor USA og den etablerte seg raskt som den ledende nyhetskanalen i verden.Dagbladet - CNN kastet ut av Bagdad (22.3.2003)Aftenposten morgen - CNN gjør verden mindre (6.3.1993, s.7)

En studie i forbindelse med presidentvalgkampen i 2004 konkluderte med at CNN var klart mer liberal (venstreorientert) i sin politiske vinkling enn FOX News. I 2020 mente 47 % av de spurte at CNN har politisk slagside til venstre. 

I 2022 tok Chris Licht over som leder. Han lovde at kanalen skulle bli mer balansert og ha en mindre alarmistisk tone. Han sørget også for å fjerne «breaking news»-banneret, unntagen når noe virkelig alvorlig skjedde. Licht overtok stillingen etter at forgjengeren, Jeff Zucker, fikk sparken i februar etter å ha skjult et forhold til en annen CNN-topp. Zucker var kjent for detaljstyring og for å ha stor sans for drama og høy temperatur i sendingene.

Kanaler
CNN har følgende nyhetskanaler:
 CNN – Ble startet i 1980. Også omtalt som CNN U.S. Dette er den originale kanalen som nå bare kringkastes i USA og Canada. 
 CNN Headline News – Ble startet i 1982 under navnet CNN2. Opprinnelig bestod kanalen av rene nyhetsoppdateringer, men de senere år har kanalen startet mer temapregede programmer.
 CNN International – Ble startet i 1985. Er verdens nest største globale nyhetskanal. Sender til hele verden, oppdelt med fem regionale programskjemaer.
 CNN Airport News – Ble startet i 1992. Tilbyr nyhetstjenester til flyplasser i Nord-Amerika samt til Schiphol lufthavn i Nederland,
 CNN Radio –  Ble startet i 1982. Sender via 2 000 distributører verden rundt.
 CNN En Español – Ble startet i 1999. Den eneste ikke-engelske TV-kanalen CNN lager uavhengig av andre samarbeidspartnere. Sender primært i Latin-Amerika.
 CNN En Español Radio – Ble startet i 1999. Spanskspråklig radiokanal som sender 18 timer i døgnet.
 CNN Türk - Ble starter i 1999. Tyrkiskspråklig versjon som sendes i Tyrkia.

Innholdet i programmet CNN Money.com leveres av Fortune.

I tillegg samarbeider CNN om lokale nyhetskanaler i Japan, Spania, Tyskland og Tyrkia. Mellom 1998 og 2001 samarbeidet CNN med VG om nettavisen CNN Norge.

Tidligere kanaler
 CNN fn – Ble startet i 1995 og nedlagt i 2004. Sendte finansnyheter og oppdateringer fra verdens børser.
 CNN SI – Ble startet i 1996 og nedlagt i 2002. En samarbeidskanal mellom CNN og Sports Illustrated som satset på sportsnyheter.

Internett
CNN fikk egen hjemmeside i 1995 - CNN.com. Som en av de første store globale nyhetstjenester på internett.

iReport.comiReport.com  er en kommersiell borgeravis drevet av CNN hvor borgerjournalister kan publisere artikler, foto og video er en kommersiell borgeravis drevet av CNN hvor borgerjournalister kan publisere artikler, foto og video uten forhåndsredigering og hvor CNN kan bruke innsendt materiale i sine globale nyhetssendinger.

Referanser

 Eksterne lenker 

 CNN Norge (arkivert)


Kategori:TV-kanaler fra USA
Kategori:1980 i USA
Kategori:Mottakere av prisen for ytringsfrihet (Four Freedoms Award)